CELEX: 32020R1009
Language: lv
Date: 2020-07-10 00:00:00
Title: Komisijas Īstenošanas regula (ES) 2020/1009 (2020. gada 10. jūlijs), ar ko Īstenošanas regulas (ES) Nr. 808/2014 un (ES) Nr. 809/2014 groza attiecībā uz konkrētiem pasākumiem Covid-19 uzliesmojuma izraisītās krīzes pārvarēšanai

13.7.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 224/1
               
            
         KOMISIJAS ĪSTENOŠANAS REGULA (ES) 2020/1009
         (2020. gada 10. jūlijs),
         ar ko Īstenošanas regulas (ES) Nr. 808/2014 un (ES) Nr. 809/2014 groza attiecībā uz konkrētiem pasākumiem Covid-19 uzliesmojuma izraisītās krīzes pārvarēšanai
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1305/2013 (2013. gada 17. decembris) par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr. 1698/2005 (1), un jo īpaši tās 8. panta 3. punktu, 12. pantu, 67. pantu un 75. panta 5. punktu,
         ņemot vērā Eiropas Parlamenta un Padomes Regulu (ES) Nr. 1306/2013 (2013. gada 17. decembris) par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (2) un jo īpaši tās 62. panta 2. punktu,
         tā kā:
         
                     (1)
                  
                  
                     Komisijas Īstenošanas regulas (ES) Nr. 808/2014 (3) 4. panta 2. punktā ir noteikts maksimālais lauku attīstības programmu grozījumu skaits, ko dalībvalstis var iesniegt Komisijai. Lai palielinātu dalībvalstu elastību lauku attīstības programmu izmantošanā Covid-19 uzliesmojuma izraisītās krīzes (“Covid-19” krīze) pārvarēšanas vajadzībām, maksimālais grozījumu skaits, kas minēts šajā pantā, nebūtu jāpiemēro priekšlikumiem grozīt lauku attīstības programmas, kuri iesniegti, reaģējot uz Covid-19 krīzi, un kuri ietver arī elementus, kas nav saistīti ar krīzi, ar noteikumu, ka šie priekšlikumi ir iesniegti Komisijai līdz 2021. gada 30. jūnijam.
                  
               
                     (2)
                  
                  
                     ELFLA atbalsta izmantošana darbībām, kas mazina Covid-19 krīzes ietekmi, un atveseļošanas pasākumiem varētu nozīmēt, ka citus lauku attīstības programmu mērķus un uzdevumus nevar sasniegt kā plānots. Lai varētu izskaidrot un pamatot ELFLA finansējuma izmantošanu minētajiem mērķiem, šāds atbalsts būtu jāuzrauga Savienības līmenī.
                  
               
                     (3)
                  
                  
                     Īstenošanas regulā (ES) Nr. 808/2014 ir paredzēti Regulas (ES) Nr. 1305/2013 piemērošanas noteikumi. Regula (ES) Nr. 1305/2013 ar Eiropas Parlamenta un Padomes Regulu (ES) 2020/872 (4) tika grozīta, ar jaunu 39.b pantu ieviešot ārkārtas pagaidu atbalsta pasākumu lauksaimniekiem un MVU, kurus īpaši skārusi Covid-19 krīze. Tāpēc Regulas (ES) Nr. 1305/2013 īstenošanas noteikumi būtu jāgroza, lai jaunajam pasākumam paredzētu pasākuma kodu un atbilstīgu iznākuma rādītāju.
                  
               
                     (4)
                  
                  
                     Komisijas Īstenošanas regula (ES) Nr. 809/2014 (5), ar ko paredz noteikumus par to, kā piemērot Regulu (ES) Nr. 1306/2013 attiecībā uz integrēto administrācijas un kontroles sistēmu, lauku attīstības pasākumiem un savstarpējo atbilstību, arī būtu jāgroza, lai jauno ārkārtas pagaidu atbalsta pasākumu lauksaimniekiem un MVU, kurus īpaši skārusi Covid-19 krīze, iekļautu attiecīgajos IV sadaļas noteikumos, kurus piemēro platībneatkarīgiem un ar dzīvniekiem nesaistītiem lauku attīstības pasākumiem.
                  
               
                     (5)
                  
                  
                     Īstenošanas regulas (ES) Nr. 808/2014 un (ES) Nr. 809/2014 būtu attiecīgi jāgroza.
                  
               
                     (6)
                  
                  
                     Ņemot vērā ar Covid-19 krīzi saistīto steidzamību, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī.
                  
               
                     (7)
                  
                  
                     Šajā regulā paredzētie pasākumi ir saskaņā ar Lauku attīstības komitejas atzinumu,
                  
               IR PIEŅĒMUSI ŠO REGULU.
         
            1. pants
            Grozījumi Īstenošanas regulā (ES) Nr. 808/2014
            Īstenošanas regulu (ES) Nr. 808/2014 groza šādi:
            
                        1)
                     
                     
                        regulas 4. panta 2. punkta trešās daļas a) apakšpunktu aizstāj ar šādu:
                        
                                    “a)
                                 
                                 
                                    ja jāveic ārkārtas pasākumi valsts publiskā sektora kompetentās iestādes oficiāli atzītu dabas katastrofu, katastrofālu notikumu vai nelabvēlīgu klimatisko apstākļu dēļ vai saistībā ar būtiskām un pēkšņām sociālekonomiskā stāvokļa izmaiņām dalībvalstī vai reģionā, tostarp būtiskām un pēkšņām demogrāfiskajām izmaiņām, kas saistītas ar migrāciju vai bēgļu uzņemšanu. Ja lauku attīstības programmas grozījums, reaģējot uz Covid-19 krīzi, ir apvienots ar grozījumiem, kas nav saistīti ar krīzi, šo daļu piemēro visiem apvienotajiem grozījumiem ar noteikumu, ka priekšlikums grozīt lauku attīstības programmu ir iesniegts Komisijai līdz 2021. gada 30. jūnijam;”;
                                 
                              
                  
                        2)
                     
                     
                        regulas 14. panta 4. punktu aizstāj ar šādu:
                        
                           “4.   Tādu darbību veidiem, kurās ir noteikts potenciāls ieguldījums prioritārajās jomās, kas minētas Regulas (ES) Nr. 1305/2013 5. panta pirmās daļas 2. punkta a) apakšpunktā, 5. panta pirmās daļas 5. punkta a)–d) apakšpunktā un 5. panta pirmās daļas 6. punkta a) apakšpunktā, tādu darbību veidiem, kurās noteikts potenciāls ieguldījums trešo valstu valstspiederīgo integrācijā, vai tādu darbību veidiem, ar kurām atbalsta Covid-19 krīzes ietekmes mazināšanu un atveseļošanas pasākumus, darbību elektroniskā reģistrēšana, kas minēta Regulas (ES) Nr. 1305/2013 70. pantā, ietver karodziņu izmantošanu, ar kuriem atzīmē gadījumus, kad darbībā ir komponents, kas sniedz ieguldījumu vienā vai vairākās no minētajām prioritārajām jomām vai mērķiem.”;
                        
                     
                  
                        3)
                     
                     
                        I pielikumu groza saskaņā ar šīs regulas I pielikumu;
                     
                  
                        4)
                     
                     
                        IV pielikumu groza saskaņā ar šīs regulas II pielikumu;
                     
                  
                        5)
                     
                     
                        VII pielikumu groza saskaņā ar šīs regulas III pielikumu.
                     
                  
         
            2. pants
            Grozījumi Īstenošanas regulā (ES) Nr. 809/2014
            Īstenošanas regulas (ES) Nr. 809/2014 46. pantu aizstāj ar šādu:
            
               
                  “46. pants
                  Darbības joma
                  Šo sadaļu piemēro izdevumiem, kas radušies saistībā ar pasākumiem, kuri paredzēti Regulas (ES) Nr. 1305/2013 14.–20. pantā, 21. panta 1. punktā, izņemot gada piemaksu saskaņā ar a) un b) apakšpunktu, 27. pantā, 28. panta 9. punktā, 35. pantā, 36. pantā, 39.b pantā un 51. panta 2. punktā, Regulas (ES) Nr. 1303/2013 35. panta 1. punktā un Regulas (EK) Nr. 1698/2005 20. pantā, 36. panta a) punkta vi) apakšpunktā, b) punkta ii), vi) un vii) apakšpunktā, 36. panta b) punkta i) un iii) apakšpunktā, ciktāl tas attiecas uz izveidošanas izmaksām, 52. pantā un 63. pantā.
               
            
         
         
            3. pants
            Stāšanās spēkā
            Šī regula stājas spēkā dienā, kad to publicē Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 10. jūlijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 347, 20.12.2013., 487. lpp.
         
         
            (2)  OV L 347, 20.12.2013., 549. lpp.
         
         
            (3)  Komisijas Īstenošanas regula (ES) Nr. 808/2014 (2014. gada 17. jūlijs), ar kuru paredz noteikumus, kā piemērot Eiropas Parlamenta un Padomes Regulu (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) (OV L 227, 31.7.2014., 18. lpp.).
         
            (4)  Eiropas Parlamenta un Padomes Regula (ES) 2020/872 (2020. gada 24. jūnijs), ar ko groza Regulu (ES) Nr. 1305/2013 attiecībā uz īpašu pasākumu, ar kuru nodrošina ārkārtas pagaidu atbalstu no Eiropas Lauksaimniecības fonda lauku attīstībai (ELFLA), reaģējot uz Covid-19 uzliesmojumu (OV L 204, 26.6.2020., 1. lpp.).
         
            (5)  Komisijas Īstenošanas regula (ES) Nr. 809/2014 (2014. gada 17. jūlijs), ar ko paredz noteikumus par to, kā Eiropas Parlamenta un Padomes Regulu (ES) Nr. 1306/2013 piemēro attiecībā uz integrēto administrācijas un kontroles sistēmu, lauku attīstības pasākumiem un savstarpējo atbilstību (OV L 227, 31.7.2014., 69. lpp.).
      
      
         
            I PIELIKUMS
            Regulas (ES) Nr. 808/2014 I pielikuma 5. daļas tabulā pievieno šādu rindu:
            
               
                           “Regulas (ES) Nr. 1305/2013 39.b pants
                        
                        
                           ārkārtas pagaidu atbalsts lauksaimniekiem un MVU, kurus īpaši skārusi Covid-19 krīze
                        
                        
                           
                              21
                           
                        
                        
                           ārkārtas pagaidu atbalsts lauksaimniekiem un MVU, kurus īpaši skārusi Covid-19 krīze
                        
                        
                           21”
                        
                     
         
      
      
         
            II PIELIKUMS
            Regulas (ES) Nr. 808/2014 IV pielikuma 3. punkta tabulā rindu par iznākuma rādītāju O.4 aizstāj ar šādu:
            
               
                           “O.4
                        
                        
                           
                              Atbalstīto saimniecību/saņēmēju skaits
                           
                        
                        
                           3 (16. pants), 4.1 (17. pants), 5 (18. pants), 6 (19. pants), 8.1–8.4 (21. pants), 11 (29. pants), 12 (30. pants), 13 (31. pants), 14 (33. pants), 17.1 (36. pants), 21 (39.b pants) (Regula (ES) Nr. 1305/2013)”
                        
                     
         
      
      
         
            III PIELIKUMS
            Regulas (ES) Nr. 808/2014 VII pielikuma 1. punkta b) apakšpunktā ierakstu par C tabulu aizstāj ar šādu:
            
                        “–
                     
                     
                        C tabula. Attiecīgo iznākumu un pasākumu sadalījums pēc teritorijas veida, dzimuma un/vai vecuma un darbības veida, ja darbība veicina trešo valstu valstspiederīgo integrāciju, vai darbības un atbalsta veida, ja ar darbību atbalsta Covid-19 krīzes ietekmes mazināšanu un atveseļošanas pasākumus”.